Document ID: 32003R1966

Komission asetus (EY) N:o 1966/2003,
annettu 7 päivänä marraskuuta 2003,
yhdistettyyn nimikkeistöön kuuluvien tiettyjen tavaroiden luokittelusta annetun komission asetuksen (EY) N:o 834/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna komission asetuksella (EY) N:o 1789/2003(2), ja erityisesti sen 9 artiklan 1 kohdan,
sekä katsoo seuraavaa:
(1) Komission asetuksessa (EY) N:o 834/95(3) säädetään erään neulosta olevan sovitetun tavaran luokittelusta yhdistettyyn nimikkeistöön.
(2) Euroopan yhteisöjen tuomioistuimen 7 päivänä marraskuuta 2002 yhdistetyissä asioissa C-260/00C-262/00 ja C-263/00 antamassa tuomiossa(4) otetaan kantaa polvitukien ja muiden siteiden luokitteluun ja tehdään tässä yhteydessä ero tavallisten yleiseen käyttöön tarkoitettujen siteiden ja niiden siteiden välillä, jotka on suunniteltu käytettäviksi erityiseen lääketieteelliseen tarkoitukseen ja jotka näin ollen luokitellaan nimikkeeseen 9021.
(3) Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen ilmoittaa ne syyt, joiden vuoksi komission asetuksen (EY) N:o 834/95 liitteessä mainittu tavara luokitellaan tavalliseksi polvisiteeksi.
(4) Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään komission asetuksen (EY) N:o 834/95 liitteen sarakkeeseen 3 (perustelut) ensimmäisen kohdan jälkeen seuraava kohta:
"Tavaraa ei voida luokitella nimikkeeseen 9021 ortopedisena välineenä, koska siinä olevia saranoita ei voida säätää potilaan vamman mukaan. Tavara ei myöskään sovi suurta tarkkuutta vaativaan käyttöön.
Tästä syystä tavara on yleiseen käyttöön tarkoitettu tavallinen tuki, jota ei käytetä lääketieteelliseen erityistarkoitukseen.
Lääketieteellistä erityistarkoitusta vastaavana ei voida pitää sitä, että tavara sovitetaan jalan ympärille kahdella tarranauhalla, koska nämä tarranauhat on tarkoitettu pelkästään pitämään polvisuoja paikallaan.".
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä marraskuuta 2003.

Labels: 0
3